open-index/open-wikipedia-markdown huggingface dataset:
Helena Escholin

**Helena Escholin** (29. syyskuuta 1713, Uskela – 9. helmikuuta 1783, Turku) oli Turun tuomiokirkon öylätintekijä ja taloudenhoitajan vaimo. 

## Toiminta
Helena Escholin oli Turun tuomiokirkon taloudenhoitaja David Deutschin (1705–1772) vaimo. Mies oli siirtynyt virkaan Turun tuomiokapitulin notaarin toimesta heidän oltuaan naimisissa 5 vuotta.  

Escholin sai tuloja omalla työllään kirkonisännän virkaan liittyvällä sivutyöllä. Hän paistoi kirkon ehtoollisleivät, pesi sen liinavaatteet, puhdisti kynttilänjalat ja muut valaisimet ja valmisti valkaistuja kynttilänsydämiä ja kynttilöitä 24 vuoden ajan. Hänen edeltäjänsä tehtävässä oli ollut Suomen ensimmäisenä naismaalarina tunnettu muotokuvamaalari Margareta Capsia, joka oli hänen miehensä edeltäjän leski. Escholin koulutti tyttärensä Helena Deutschin työnsä jatkajaksi, ja yhdessä he huolehtivat työstä yli puoli vuosisataa. Kaikki 1700-luvulta tunnetut turkulaiset öylätintekijät olivat Turun tuomiokirkon taloudenhoitajien vaimoja, leskiä tai tyttäriä. 

## Perhesuhteet
Helena Escholin syntyi pappisperheeseen nykyisessa Salossa sijainneessa Uskelan kirkkopitäjässä. Hänen vanhempansa olivat Uskelan kirkkoherra Gabriel Escholin ja Barbro Alftan. Hän avioitui vuonna 1743 Turun tuomiokapitulin notaarin David Deutschin (1705–1772) kanssa. Hänen viisi tytärtään kuoli lapsina. Eloonjääneistä Anna Barbara Monselius (1746–1820) avioitui pastori Jonas Monseliuksen kanssa. Helena Deutsch (1748–1830) seurasi äitiään tehtävässä ja pysyi naimattomana koko elämänsä veljensä David Deutschin (1752–1799), Turun raadin notaarin tavoin.

## Lähteet
* 
* 
* Kirsi Vainio Korhonen: suomen herttuattaren arvoitus. Suomalaisia naiskohtaloita 1700-luvulta. Edita Publishing Oy, Helsinki, 2009
Mali (grafiikkasuoritin)

**Mali** on Armin (ent. ARM Holdings) grafiikkasuoritinsarja (GPU).

Mallisarjat on suunnattu eri tavoin optimoituina: suorituskyvylle, käytetyn mikropiirin pinta-alalle tai virrankäytölle.

Uudemmissa malleissa on tukea mm. OpenGL ES 3.1- ja Vulkan-ohjelmointirajapinnoille.

Suoritinta on käytössä mm. Samsung Exynos -sarjassa.

## Ajurituki

Näytönohjainten ajuri perustuvat suljetun koodin binäärisiin objekteihin (ns. *blobs*), jotka ladataan näytönohjaimelle.

Vanhemmille Utgard-sarjan GPU:ille (Mali 400, Mali 450) on olemassa avoimen lähdekoodin Lima-laiteajuri Linuxille. Tätä käytetään vanhemmissa 32-bittiseen ARM-suorittimeen perustuvissa Allwinner A20, H3, H5 -järjestelmäpiireissä (esim. Orange Pi PC). Myöhemmin julkaistiin Midgard-sarjan laitteille (Mali-T6xx, Mali-T7xx) Panfrost-niminen ajuri, jolla 64-bittiseen ARMiin perustuville Allwinner H6, Rockchip RK3288/R3399, Amlogic S912 -Järjestelmäpiireille on saatu toimiva grafiikka-ajuri.

Maaliskuussa 2024 julkaistiin Panthor-ajuri, joka tukee kolmannen sukupolven Arm Valhall (Arm Mali-G310, Mali-G510, Mali-G610, Mali-G710) grafiikkakiihdyttimiä, esimerkiksi  Rockchip RK3588 -järjestelmäpiiriä.

## Mali-mallit
### Korkean suorituskyvyn sarja
* Mali-G71
* Mali-T860 & T880
* Mali-T760
* Mali-T628
* Mali-T624

### Pienen pinta-alan sarja
* Mali-G51
* Mali-T820 & T830
* Mali-T720
* Mali-T622

### Vähävirtaisten sarja
* Mali-470
* Mali-450
* Mali-400

## Lähteet

## Aiheesta muualla
* Viralliset sivut
Marina South Pierin metroasema

**Marina South Pier** on Singaporen Mass Rapid Transit -metrojärjestelmän asema lähellä Marina Bayn risteilysatamaa Singaporen keskusta-alueella. Se avattiin 23. marraskuuta 2014. Se on North South Linen toinen pääteasema.

Asema on yhteydessä Marina South Pierin satamaan.

## Junat


## Aiheesta muualla

* Marina South Pierin metroasema Singaporen liikennelaitoksen sivuilla
Castell y Bere

**Castell y Bere** on Walesissa sijaitseva linnanraunio. Linnan rakennutti Llywelyn ap Iorwerth vuonna 1221. Llywelynin kuoltua hänen seuraajansa jatkoivat linnan rakentamista. Linna joutui Edvard I:n haltuun vuonna 1283. Englantilaiset hylkäsivät linnan vuosisadan lopun jälkeen ja se unohdettiin, kunnes vuonna 1851 kaivauksissa löydettiin roomalaisaikaisia saviastioita ja kolikoita.

## Arkkitehtuuri
Castell y Bere noudattelee muiden walesilaisten linnojen tapaan luonnon muotoja. Linna on rakennettu kivikkoisen mäen päälle jonne ei kesäisin näe kunnolla kun puissa on lehdet. Itäpuolen sisäänkäynti on jyrkässä rinteessä. Rinteen alapuolella on oja, jonka yli on aikoinaan päässyt porttitornien välissä ollutta laskusiltaa pitkin. Vastaavaa harvinaista  ratkaisua ei löydy mistään muusta Walesin linnasta. Edes englantilaisilla ei ollut siihen aikaan teknisesti yhtä kehittyneitä ratkaisuja.

Raunioon kuuluu kaksi D:n muotoista tornia, joista eteläisempi on erillään muusta linnasta ja siten heikompi puolustuksen kannalta.

Kun Llewelyn ap Gruffudd kuoli 1282, hänen veljensä Dafydd sai Castell y Beren haltuunsa. Dafydd muutti kuitenkin pohjoisempaan Dolbadarnin linnaan. Seuraavana vuonna Edward&nbsp;I valloitti Castell y Beren helposti kun waleslaiselle komentajalle oli maksettu 80 puntaaa, joka oli tuolloin suuri summa. Edvard määräsi linnan vahvistettavaksi mutta vuonna 1294 Madog ap Llewelyn poltti sen ja englantilaiset hylkäsivät linnan.

Linnan länsipäästä on löytynyt todisteita siitä että siellä on ollut asutusta, mutta ei tiedetä ovatko asukkaat olleet walesilaisia vai englantilaisia.

## Kuvia

Tiedosto:Castell y Bere and Bird's Rock.jpg
Tiedosto:Castell y Bere, southwest tower.jpg
Tiedosto:Castell y Bere - geograph.org.uk - 494310.jpg
Tiedosto:Castell-y-Bere - geograph.org.uk - 2839.jpg
Tiedosto:Castell y Bere 2.jpg
Tiedosto:Castell y Bere looking east - geograph.org.uk - 1730490.jpg
Tiedosto:Castle y Bare Llanfihangel y Pennant - panoramio (4).jpg
Tiedosto:Castle y Bare - panoramio.jpg
Tiedosto:Castle y Bare Llanfihangel y Pennant - panoramio (5).jpg
Tiedosto:Castell y Bere from north east.jpg
Tiedosto:Castell y Bere site from the valley floor - geograph.org.uk - 1730524.jpg


## Lähteet

### Viitteet

## Aiheesta muualla

* Lise Hull and the Castles of Wales Website: Castell y Bere
*Castles, Forts and Battles: Castell-y-Bere
Kaarroke

**Kaarroke** eli **koketti** on joihinkin vaatteisiin kuuluva, tukevuutta antava hartiakappale, johon usein laskostettu tai poimutettu etuosa (miehusta) ja selkäkappale kiinnitetään. Kaarroke on tavallisesti kaksinkertainen ja sitä käytetään paidoissa, puseroissa, takeissa ja mekoissa.  Sitä käytetään sekä miesten että naisten vaatteissa. Kaarrokkeeksi nimitetään myös hameen vyötärössä olevaa leveähköä, asua tukevoittavaa kaksinkertaista kangaskaistaa, johon poimutus tai laskostus kiinnitetään.

Sana koketti, joka tarkoittaa myös keimailevaa naista, on peräisin ranskan kielen sanasta *coquet* ja se puolestaan juontuu ranskan sanasta *coq*, ’kukko’.

## Kaarrokeneule
Neuleissa kaarroke tarkoittaa saumattomana pyöröneuleena toteutetun puseron yläosaa, joka kapeutuu ylhäältä kaula-aukkoa kohti raglan- tai säteittäisinä kavennuksina tai näiden yhdistelmänä. Kaarroke voidaan neuloa yksivärisenä, mutta usein *kaarrokeneuleella* tarkoitetaan pääntien muodon mukaan kaartuvaa yhtenäistä kirjoneulekuviota miehustassa ja hartioilla. Monet perinteiset islantilaiset (ks. lopapeysa) ja norjalaiset villapaidat ovat tällaisia kaarrokeneuleita.

## Lähteet

## Kirjallisuutta
Makkonen, Katja: *Kaarrokeneuleita kettujen saaresta*. Otava 2022. .
ACC-syntaasi

**ACC-syntaasi** eli **1-aminosyklopropaani-1-karboksylaattisyntaasi** on entsyymi, joka katalysoi 1-aminosyklopropaani-1-karboksyylihapon muodostumista S-adenosyylimetioniinista. Lisäksi reaktiossa muodostuu metyylitioadenosiinia. ACC-syntaasi on kasveille ainutlaatuinen entsyymi ja osallistuu muun muassa hedelmiä kypsyttävän eteenin biosynteesiin kasveissa. ACC-syntaasin EC-numero on EC 4.4.1.14.

## Toiminta
Rakenteeltaan ACC-syntaasi on monomeeri tai dimeeri. Dimeeri koostuu kooltaan isommasta ja pienemmästä alayksiköstä. Dimeerin molekyylimassa on tyypillisesti noin 100 kDa. Entsyymi tarvitsee koentsyymikseen pyridoksaalifosfaatin, joka dimeerien tapauksessa sitoutuu alayksiköiden väliin muodostuvaan rakoon. Entsyymin katalysoiman reaktion mekanismin ensimmäisessä vaiheessa muodostuu ACC-syntaasin aktiivisen kohdan lysiiniaminohapon ja pyridoksaalifosfaatin välille aldimiini eli niin kutsuttu Schiffin emäs. Seuraavassa vaiheessa S-adenosyylimetioniini korvaa lysiinin ja aldimiini muodostuu sen ja pyridoksaalifosfaatin välille. Seuraavassa vaiheessa lysiiniaminohappo deprotonoi muodostuneen välivaiheen ja muodostuu uusi kinoidirakenteinen välivaihe. Tästä välivaiheessa eliminoituu metyylitioadenosiinia ja muodostuu 1-aminosyklopropaani-1-karboksyylihapon ja pyridoksaalifosfaatin välinen aldimiini, josta 1-aminosyklopropaani-1-karboksyylihappo irtoaa, kun entsyymin lysiiniaminohappo korvaa sen. Entsyymin aktiivisessa kohdassa on myös tyrosiiniaminohappo, joka voi osallistua reaktioon stabiloimalla tiometyyliadenosiinin eliminoitumisen jälkeisiä välivaiheita.
:
:
:
:

### ACC-syntaasin inhibiittorit
ACC-syntaasin inhibiittoreita voidaan käyttää parantamaan muun muassa leikkokukkien kestoa, pidentämään sadonkorjuukauden pituutta omenaviljelmillä ja parantamaan herkkien hedelmien kuljetuksenkestoa. Entsyymin inhibiittoreihin kuuluvat muun muassa 1-aminosyklopropaani-1-karboksyylihapon rakenteelliset analogit kuten vinyyliglysiini ja aviglysiini, jotka muodostavat stabiilin aldimiinin pyridoksaalifosfaatin kanssa ja inaktivoivat siten entsyymin sen. Tämän lisäksi entsyymiä inhiboi myös sinefungiini. Kaupallisesti tärkein ACC-syntaasin inhibiittori on aviglysiini.

## Lähteet
Hyundai H350

**Hyundai H350** on Hyundain vuodesta 2014 lähtien valmistama isokokoinen pakettiautomalli. Se on suunniteltu erityisesti Euroopan markkinoita varten, jossa sen tärkeimmät kilpailijat ovat Mercedes-Benz Sprinter ja Ford Transit. Pakettiauton lisäksi H350:stä on saatavana myös 14-paikkainen pikkubussiversio. Kotimaassaan Etelä-Koreassa mallia myydään nimellä **Hyundai Solati**. Suomeen autoa ei tuoda.

H350:ssä on moottorina 2,5-litrainen turbodiesel, jonka saa joko 150- tai 170-hevosvoimaisena versiona.

## Lähteet

## Aiheesta muualla
Siivet (sarjakuvalehti)

**Siivet** (alaotsikko: *Ilmasodan kuvasarjalehti*, ) oli Suomessa vuosina 1962–1984 julkaistu, kerran kuukaudessa ilmestynyt sarjakuvalehti. Sitä kustansi vuosina 1962-1972 Saariston kirjapaino, vuonna 1971 Eeva, vuosina 1971-1976 Williams ja vuosina 1976-1984 Semic.

## Lähteet
Hahle

**Hahle** on keittiö- ja kalustealalla toimiva suomalainen perheyritys. Vuonna 2016 Hahle Group -konsernin liikevaihto oli 36,7 miljoonaa euroa ja henkilöstömäärä noin 200.

## Historiaa
Veijo Hahle (1928–1989) opiskeli viulunsoittoa Sibelius-Akatemiassa ja kaiverrusta Ateneumissa, mutta teki kuitenkin uransa liikemiehenä. Vuonna 1964 hän perusti Hahle Ky:n, sittemmin Oy:n, josta tuli Suomen suurimpiin kuuluva huonekaluhelojen maahantuoja. Vuonna 1969 Hahle sai suuren itävaltalaisen kalustehelavalmistaja Blumin edustuksen.

Vuonna 1983 Hahle myytiin Sven Grahnin perustamalle rakennushelavalmistaja Primolle. Vuonna 1988 Primo ja sen mukana Hahle myytiin lukkovalmistaja Wärtsilä Securitylle eli Abloylle. Vuonna 1991 Hahleen osti sen toimiva johto, Jukka Pitkänen ja kaksi muuta johtajaa nimeltään Pessi ja Tanninen. Vuonna 2011 Pitkänen jäi eläkkeelle ja myi osuutensa Hahleesta.

Vuonna 1995 Hahleen kylkeen ostettiin polvijärveläinen työtasoja valmistava Ecolam ja vuonna 1999 kangasniemeläinen ovivalmistaja Josadoor Oy. Vuonna 2012 ostettiin kylpyhuonekalusteita ja keittiöaltaita valmistava ja maahantuova Otsoson Oy. Baltian markkinoilla Hahle-ryhmää edustaa Hahle Eesti Oü. Vuonna 2015 ryhmään liittyi muuramelainen valaisinvalmistaja M-Light Oy.

## Lähteet

## Aiheesta muualla
*Hahle
*Otsoson
*Kabinetti-liukuovet
Taitoluistelun Euroopan-mestaruuskilpailut 2017

**Vuoden 2017 [[taitoluistelun Euroopan-mestaruuskilpailut]]** järjestettiin Ostravassa, Tšekissä 25.–29. tammikuuta 2017. 

Kilpailujen ohjelmaan kuuluivat miesten ja naisten yksinluistelu, pariluistelu ja jäätanssi.

Kilpailupaikkana toimii Ostravar Aréna, jonka yleisökapasiteetti on noin 10 000.

## Ohjelma

## Suomen joukkue
*Viveca Lindfors, Emmi Peltonen
*Valtter Virtanen 
*Cecilia Törn ja Jussiville Partanen (jäätanssi).

## Lähteet

## Aiheesta muualla

* Kisojen viralliset sivut
* 2017 European Championships  at the International Skating Union
Sveitsi kesäolympialaisissa 1896

**[[Sveitsi]]** osallistui ensimmäisiin nykyaikaisiin olympialaisiin ** [[Kesäolympialaiset 1896|Ateenassa vuonna 1896]]** kolmen urheilijan joukkueella. Maa saavutti kisoissa kolme mitalia, joista yksi oli hopeinen (näissä olympialaisissa jaettiin voittajalle hopeinen mitali ja toiselle pronssinen) ja loput kaksi pronssisia.

## Joukkue
### Ammunta

*Albert Baumann 

### Voimistelu

*Louis Zutter 
*Charles Champaud

## Lähteet
Bolivia kesäolympialaisissa 2000

**[[Bolivia]]** osallistui **[[Kesäolympialaiset 2000|Sydneyn kesäolympialaisiin 2000]]** viiden urheilijan joukkueella. Maan urheilijat osallistuivat uintiin, tennikseen ja yleisurheiluun.  Maan lipunkantajana avajaisissa toimi maratoonari Marco Condori. Bolivia ei saavuttanut kisoista mitalia.

## Joukkue
### Uinti

*Maurencio Prudencio - Miesten 100 metrin selkäuinti
*Katerine Moreno - Naisten 100 metrin rintauinti

### Tennis

*Diego Camacho - Miesten kaksinpeli

### Yleisurheilu

*Marco Condori - Miesten maraton
*Geovanna Irusta - Naisten 20 kilometrin kävely

## Lähteet
Farindola

**Farindola** on kunta Italiassa Abruzzon hallintoalueella olevassa Pescaran maakunnassa. Se sijaitsee maan keskiosassa Gran Sasson ja Monti della Lagan kansallispuistossa.

Kunnan alueella Rigopianon kylässä tapahtui 18. tammikuuta 2017 tuhoisa lumivyöry, joka peitti alleen paikallisen vuoristohotellin Gran Sasso -vuoren itärinteellä. 
Onnettomuus vaati ainakin 15 kuolonuhria.

## Lähteet

## Aiheesta muualla
Nothing More

__NOTOC__
**Nothing More** on Disco Ensemblen kappale ja toinen single yhtyeen tulevalta kuudennelta studioalbumilta *[[Afterlife]]*, joka julkaistiin 20. tammikuuta 2017.

Viikolla 3/2017 kappale ylsi Yle X:n ”Viikon parhaat biisit” -listalle.

## Lähteet
Taitoluistelun maailmanmestaruuskilpailut 2017

**Taitoluistelun maailmanmestaruuskilpailut 2017** käytiin Helsingissä Hartwall Arenalla 29. maaliskuuta – 2. huhtikuuta 2017. Helsinki on isännöinyt kilpailuja kaksi kertaa aikaisemmin, vuosina 1983 ja 1999.

Kilpailujen ohjelmaan kuului miesten ja naisten yksinluistelu, pariluistelu ja jäätanssi. Tulosten perusteella määritettiin maapaikat seuraavan vuoden kisoihin sekä vuoden 2018 olympialaisiin.

## Suomen joukkue
Suomen oli mahdollista nimetä osallistuja kuhunkin neljään sarjaan ensimmäistä kertaa kisojen historiassa. Tämä mahdollistui, kun luistelijat kaikissa lajeissa ja kummassakin ohjelmassa saavuttivat vaadittavat pisterajat.

## Ohjelma
Keskiviikko 29.3.
* 10.40–16.30 Naiset, lyhytohjelma
* 17.15–17.45 Avajaisnäytös
* 18.10–23.00 Pariluistelu, lyhytohjelma
Torstai 30.3.
* 12.30–17.40 Miehet, lyhytohjelma
* 18.55–22.00 Pariluistelu, vapaaohjelma
Perjantai 31.3.
* 11.00–16.00 Jäätanssi, lyhyttanssi
* 18.00–22.00 Naiset, vapaaohjelma
Lauantai 1.4.
* 10.50–15.00 Miehet, vapaaohjelma
* 16.35–20.00 Jäätanssi, vapaatanssi
Sunnuntai 2.4.
* 14.00–16.30 Loppunäytös

## Lähteet

## Aiheesta muualla
Algeria kesäolympialaisissa 2000

**[[Algeria]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** 47 urheilijan joukkueella. Maan urheilijat osallistuivat kymmeneen eri lajiin, ja saavuttivat viisi mitalia: yhden kullan, yhden hopean ja kolme pronssia. Kaikki mitalit tulivat yleisurheilusta ja nyrkkeilystä. 
Maan lipunkantajana avajaisissa toimi kisoista pronssin voittanut juoksija Djabir Saïd-Guerni.

## Mitalistit
### Kultaa
*Nouria Mérah-Benida - Naisten 1 500 metrin juoksu

### Hopeaa
*Ali-Saïdi Sief - Miesten 5 000 metrin juoksu

### Pronssia
*Abderrahmane Hammad - Miesten korkeushyppy
*Djabir Saïd-Guerni - Naisten 800 metrin juoksu
*Mohamed Allalou - Miesten nyrkkeilyn kevyt välisarja

## Lähteet
Kolumbia kesäolympialaisissa 2000

**[[Kolumbia]]** osallistui **[[Kesäolympialaiset 2000|Sydneyn kesäolympialaisiin 2000]]** 44 urheilijan joukkueella. Maan urheilijat osallistuivat 13 eri lajiin.  Maan lipunkantajana avajaisissa toimi painonnostaja María Isabel Urrutia. Hän saavutti myös Kolumbian ainoan mitalin kisoissa voittaessaan kultaa naisten painonnoston raskaassa sarjassa.

## Mitalistit
### Kultaa
*María Isabel Urrutia - Naisten painonnoston raskassarja

## Lähteet
Kromosomi 1

**Kromosomi 1** on yksi ihmisen 23:sta kromosomiparista. Se on suurin ihmisen kromosomi - yli kolme kertaa suurempi kuin ihmisen pienin kromosomi 22. 1. kromosomissa on yli 3000 geeniä ja se sisältää lähes 8% ihmisen geneettisestä aineistosta. 1. Kromosomissa on yli 240 miljoonaa emäsparia, joista noin 90% on määritetty. 1. kromosomiin on yhdistetty lähes 890 eri sairautta. 


Chromosome1-G-bands.jpg|Kromosomi 1 nauhana
Human male karyotpe high resolution - Chromosome 1 cropped.png|Kromosomi 1 parin kanssa 


## 1. Kromosomissa sijaitsevia geenejä
AHCTF1 joka koodaa ELYS proteiinia.

AMP deaminase2, koodaa AMP deaminase2 entsyymiä.

ARID48, koodaa AT-rich proteiinia.

AZIN2, koodaa Azl2 entsyymiä.

Clorf21, koodaa Clorf21 proteiinia.

Clorf49, koodaa Clorf49 proteiinia.

## Lähteet

## Aiheesta muualla
Sunnanån ruukki

**Sunnanån ruukki** sijaitsi Kemiönsaarella Sunnanån kylässä Sunnanåjoen kahden kosken rannalla viisi kilometriä koilliseen Dragsfjärdin kirkosta. Ruukki oli toiminnassa vuosina 1853–1863.

Ruukin perusti 1853 vesivoiman puutteesta kärsineen läheisen Björkbodan ruukin omistanut senaattori, maaherra Carl August Ramsay. Hänen kuolemansa jälkeen 1855 molemmat ruukit siirtyivät hänen pojalleen Anders Gustaf Ramsaylle. Sunnanån ruukkiin rakennettiin kivinen vasarapaja, ja vuonna 1859 ruukki rakennettiin kokonaan uudestaan tulipalon jälkeen. Ruukin toiminta päättyi kuitenkin 1860-luvun alun katovuosien ja raudan hinnan laskun johdettua ruukkeihin tehtyjen investointien vuoksi velkaantuneen Anders Gustaf Ramsayn vararikkoon vuonna 1863. Ramsay tuli myöhemmin tunnetuksi muistelmakirjailijana.

Sunnanån ruukin rakennukset purettiin 1800-luvun lopulla, ja niistä saatua materiaalia käytettiin luultavasti ruukinpaikkaa vastapäätä sijaitsevan harmaakivisen navetan rakentamiseen. Skinnarvikintien länsipuolella joen rannalla on ruukin vasarapajan kivijalasta jäännöksiä, ja tien itäpuolella on jäljellä kahden suuren kivirakennuksen perustukset, joista yksi on harmaakivistä koottu, toinen taas muurattu kuonaharkoista. Niiden vieressä on jäljellä ruukkiin kuulunut punatiilinen rakennus. Sunnanån silta sijaitsee luultavasti entisen ruukinpadon paikalla, ja padon jäänteitä voi olla sillan kivijalassa jäljellä.

## Lähteet
Unescon maailmanperintökohteet Surinamessa

**[[Unesco]]** on nimennyt Surinamesta kaksi kohdetta maailmanperintöluetteloon. Kohteet ovat merkittäviä kulttuuri- ja luonnonperintönsä ansiosta.

## Maailmanperintökohteiden sijainti

## Maailmanperintökohteet

## Lähteet
Jammu (täsmennyssivu)

**Jammu** tarkoittaa ainakin seuraavia:

*Jammu, kaupunki Intiassa
*Jammu, alue Intian Jammun ja Kashmirin osavaltiossa
*Erkki Kanerva, kirjoitti myös nimimerkillä Jammu, suomalainen pakinoitsija.
*Antti "Jammu" Siltavuori, suomalainen murhaaja ja seksuaalirikollinen.
Korkeakosken harkkohytti

**Korkeakosken harkkohytti** sijaitsi Pielavedellä Koivujoen Korkeakosken rannalla ja Ruukinlammen pohjoispuolella. Harkkohytti oli toiminnassa vuosina 1839–1882.

Harkkohytti sai alkunsa kun Fredrik Paldan poikineen sai 1839 luvan perustaa puhalluslaitoksen ja sulatushytin Pielaveden Laukkalan kylässä sijainneen Korkeakosken rannalle. Järvimalmia käyttänyt harkkohytti oli toiminnassa vuoteen 1882 saakka. Harkkohytin yhteydessä olleessa kankivasarapajarakennuksessa toimi vielä saha ja mylly vuoteen 1914 saakka. 

Saarelasta Laukkalaan kulkeva paikallistie ylittää Koivujoen entisen harkkohytin padon kohdalla. Joen länsirannalla on jäljellä kahden kivistä ladotun voimakanavan jäännökset ja kanavien alkupäässä on jäljellä vasarapajan kivijalka. Kosken länsipuolella ruukinjärven rannalla on jäljellä järvimalmikasa ja runsaasti sysiä sisältävä maakumpu. Lähimetsistä kerrotaan löytyvän vielä kaksi avaamatonta sysimiilua ja läheisellä suolla on vielä jälkiä harkkohytiltä Ouluun johtaneesta tiestä. 

## Lähteet
Universitario de Deportes

**Universitario de Deportes** on perulainen jalkapalloseura maan pääkaupungista Limasta. Universitarioa pelaa maan pääsarjassa Primera Divisiónissa. Seuran perustivat vuonna 1924 Kansallisen San Marcos -yliopiston opiskelijat. Aluksi seura tunnettiin nimellä Federación Universitaria. Seura nousi nopeasti perustamisensa jälkeen maan huipulle ja se on maan menestynein jalkapalloseura.

## Lähteet
Severaero

**Severaero** (, ICAO: **NOT**) oli venäläinen lentoyhtiö. Vuonna 1998 perustetun yhtiön kotikenttä oli Dudinkan lentoasema Norilskissa. Se ehti toimia vain vuoden ennen kuin sen toimilupa peruttiin huhtikuussa 1999.

## Laivasto
Severaero käytti toimintansa aikana seuraavia kuutta lentokonetta.

* 1 Jakovlev Jak-42
* 1 Jakovlev Jak-42D
* 1 Tupolev Tu-134A
* 1 Tupolev Tu-134AK
* 1 Tupolev Tu-154B-2
* 1 Tupolev Tu-154M

## Lähteet
Salisbury (Maryland)

**Salisbury** on kaupunki Wicomicon piirikunnassa Marylandissa Yhdysvalloissa ja myös piirikunnan hallinnollinen pääkaupunki (*county seat*). Se on Marylandin Eastern Shoren alueen suurin kaupunki. Väkiluku oli 30&nbsp;343 vuoden 2010 väestönlaskennassa. Salisbury on Salisbury, Maryland-Delaware-metropolin tilastoalueen pääkaupunki (*principal city*). Kaupunki on Delmarvan niemimaan keskus ja käyttää tunnusta "Rannikon hyvinvoiva puoli".

Salisburyn lähellä ovat kaupungit Baltimore (171 km), Washington (192 km), Philadelphia (206 km), Norfolk (206 km) ja Wilmington (154 km).

## Lähteet

## Aiheesta muualla
Carmageddon

**Carmageddon** on Stainless Softwaren kehittämä ja SCi Gamesin julkaisema ajopeli. Peli on julkaistu vuonna  MS-DOSille ja myöhemmin useille muille alustoille.

## Pelaaminen

Pelissä ajetaan radoilla, jotka sijaitsevat erilaisissa ympäristöissä kuten kaupungissa, kaivoksessa tai teollisuusalueella. Rata pitää suorittaa tietyssä ajassa, mutta lisäaikaa saa esimerkiksi kanssakilpailijoiden autoja vahingoittamalla tai ihmisten päälle ajamalla, etenkin jos sen tekee näyttävästi sivuluisussa.

Kilpailun voi voittaa ajamalla radan loppuun asti, romuttamalla kaikki kanssakilpailijat tai tappamalla kentän kaikki jalankulkijat.

## Kiistat
Peli oli julkisuudessa etenkin siinä esiintyneen väkivallan takia, jossa jalankulkijoiden päälle ajamisesta sai pisteitä näyttävyyden mukaan ja verta käytettiin efektinä runsaasti.

Saksassa ja Englannissa peli julkaistiin sensuroituna versiona, jossa jalankulkijat oli korvattu zombeilla ja roboteilla ja veri oli vastaavasti vihreää tai mustaa öljyä. 

Brasiliassa pelin julkaisu kiellettiin kokonaan.

SCI Games voitti oikeusjutun British Board of Film Classificationia (BBFC) vastaan, joka ei antanut pelille luokitusta. Peli oli ensimmäinen, jolle 
BBFC ei antanut luokitusta.

## Vastaanotto

Peli sai GameSpotin arvostelussa arvosanaksi 8.8/10.
Pelin pisteet Game Rankings -kerääjäsivustolla ovat 89.60%.

## Lähteet

## Aiheesta muualla
*
Błędówin aavikko

**Błędówin aavikko** () on aavikko Sleesian voivodikunnassa Etelä-Puolassa. Aavikko on Keski-Euroopan laajin, noin 20 neliökilometrin laajuinen. Aavikko syntyi metsänhakkuun tuloksena 1200-luvulla. 1960-luvulla alueelle istutettiin mäntyä, punatammea ja huurrepajua, minkä myötä noin 32 neliökilometrin laajuinen aavikkoalue on kutistunut huomattavasti.

## Lähteet

## Aiheesta muualla
Avoimen tiedon keskus

**Avoimen tiedon keskus** (Open Science Centre) on vuoden 2017 alussa toimintansa aloittanut Jyväskylän yliopiston erillislaitos, jossa työskentelee noin 80 henkeä.

## Historia
Avoimen tiedon keskus on muodostettu Jyväskylän yliopiston kirjastosta ja Jyväskylän yliopiston tiedemuseosta (kulttuurihistoriallinen- ja luonnontieteellinen osasto). Lisäksi se sai vastuulleen yliopistossa ilmestyvien lehtien kustantamisen. 

## Toiminta
Toiminnallisesti Avoimen tiedon keskus on jaettu kolmeen vastuualueeseen, joita ovat kirjasto, tiedemuseo ja avoin julkaiseminen. Perinteisten kirjasto- ja museotoimintojen lisäksi keskuksen tehtävänä on edistää tiedon avoimuutta.

## Johtajat
* Ari Muhonen 2017–2021
* Pekka Olsbo 2021–2023
* Irene Ylönen 2024–

## Julkaisut
Jyväskylän yliopiston yksiköiden oma julkaisutoiminta on aktiivista ja avointa, ja sitä ohjaavat JYU:n julkaisuperiaatteet. Yksiköt julkaisevat omia julkaisusarjojaan sekä itsenäisiä raportteja ja katsauksia tutkimustoimintaansa ja hankkeisiinsa liittyen. Lisäksi Avoimen tiedon keskus julkaisee kaikille yliopiston yhteisiä, avoimia verkkojulkaisusarjoja: 

* *JYU Dissertations.* Väitöskirjasarja
* *JYU Reports*. Raporttisarja yliopiston yksiköissä toteutettujen hankkeiden väli- ja loppuraporteille
* *JYU Studies*. Vertaisarvioituja monografioita ja kokoomateoksia.

## Lähteet

## Aiheesta muualla
* Avoimen tiedon keskus
* Kirjasto
* Tiedemuseo
* Avoin julkaiseminen
Federico Grabich

**Federico Grabich** (s. 26. maaliskuuta 1990 Casilda, Santa Fen maakunta) on argentiinalainen uinnin MM-mitalisti ja Pan-Amerikan kisojen voittaja. Hän on pituudeltaan 193&nbsp;cm.

Grabich sijoittui junioreiden MM-kilpailuissa 2008 viidenneksi 50 metrin selkäuinnissa. Guadalajaran Pan-Amerikan kisoissa 2011 hän saavutti pronssia 4&nbsp;×&nbsp;100&nbsp;m&nbsp;sekauintiviestissä sekä oli viides 100 metrin selkäuinnissa ja kahdeksas 50 metrin vapaauinnissa. Barcelonan MM-kilpailuissa 2013 hän oli 50 metrin selkäuinnissa kymmenes.

Grabich saavutti Toronton Pan-Amerikan kisoissa 2015 kultaa 100 metrin vapaauinnissa ajalla 48,26 ja hopeaa 200 metrin vapaauinnissa ajalla 1.47,62. Lisäksi hän oli viides 100 metrin selkäuinnissa ja kuudes 50 metrin vapaauinnissa. Saman vuoden Kazanin MM-kilpailuissa hän saavutti pronssia 100 metrin vapaauinnissa ajalla 48,12. 200 metrin vapaauinnissa hän sijoittui 11:nneksi.

## Lähteet
Óscar Muñoz

**Oscar Luis Muñoz Oviedo** (s. 9. toukokuuta 1993 Valledupar, Cesar) on kolumbialainen taekwondon olympiamitalisti. Hän on pituudeltaan 178&nbsp;cm.

Muñoz saavutti Lontoon olympialaisissa 2012 pronssia 58 kg:n painoluokassa. Voitettuaan algerialaisen Mokdad El-Yaminen pistein 8–1 ja Jemenin Tameem Al-Kubati 14–2, hän hävisi välieräottelussa espanjalaiselle Joel Gonzálezille 4–13. Pronssiottelussa Muñoz voitti Thaimaan Pen-ek Karaketin pistein 6–4. Rio de Janeiron olympialaisissa 2016 hän karsiutui samassa painoluokassa ensimmäisen ottelun jälkeen hävittyään portugalilaiselle Rui Bragançalle 4–14.

Muñoz on saavuttanut taekwondon Pan-Amerikan mestaruuskilpailujen 58&nbsp;kg:n painoluokassa hopeaa 2016 sekä pronssia 2010 ja 2012.

## Lähteet
Wireshark

**Wireshark** on ilmainen avoimen lähdekoodin pakettianalysaattori. Sen avulla on mahdollista kaapata, tallentaa ja analysoida tietoliikennettä. Ohjelmiston nimi oli alun perin **Ethereal**, mutta se muutettiin tekijänoikeussyistä Wiresharkiksi toukokuussa 2006. Wireshark toimii useimmilla alustoilla, kuten Linux, Windows, OS X, UNIX ja se on rekisteröity GNU GPL-lisenssillä.

Wiresharkia on mahdollista käyttää tcpdumpilla kerättyjen tietojen analysointiin myöhemmin jos laitteessa ei voi käyttää Wiresharkia.

## Lähteet

## Aiheesta muualla
Hard to Explain

**Hard to Explain** on yhdysvaltalaisen rockyhtye The Strokesin debyyttisingle, joka julkaistiin 25. kesäkuuta 2001. ”Hard to Explain” nousi Britannian singlelistalla parhaimmillaan sijalle 16.

## Kappaleet
### 7 tuuman vinyylijulkaisu
# 
# 

### CD-julkaisu
# 
# 
# 
# 

## Lähteet
Sohyang

**Kim So-hyang** eli **Sohyang** (s. 5. huhtikuuta 1978) on eteläkorealainen laulaja jolla on sopraanon ääniala. Sohyang on tullut tunnetuksi lukuisista esiintymisistään televisiossa ja häntä pidetään teknisesti taitavana laulajana. Sohyang on opiskellut ranskan kieltä Kyunghee-yliopistossa. Sohyang on ääninäytellyt Disney-elokuva Moanan koreankielisessä versiossa.
Tasavallan päivä (Intia)

**Tasavallan päivä** on Intian perustuslain voimaantulon vuosipäivä, 26. tammikuuta. Intian perustuslaki tuli voimaan sanottuna päivänä vuonna 1950. Laki korvasi vuonna 1935 annetun lain Intian hallituksesta ()

Perustuslain hyväksyi Intian perustuslakia säätävä kokous 26. marraskuuta 1949, ja se astui voimaan 26. tammikuuta 1950 samanaikaisesti demokraattisen hallintojärjestelmän kanssa, ja se vahvisti lopullisesti, että Intia on itsenäinen tasavalta. Päivä valittiin lain voimaantulopäiväksi, koska samana päivänä vuonna 1930 Intian kansalliskongressi oli julistanut Intian itsenäiseksi (Purna Swaraj) ja hylännyt brittihallinnon sen sijaan tarjoaman dominion aseman.

Päivä on yksi Intian virallisista juhlapäivistä, joista kaksi muuta ovat itsenäisyyspäivä ja Gandhi Jayanti.

## Lähteet
Tasavallan päivä

**Tasavallan päivä** on monissa maissa sen juhlistamiseksi, milloin maasta tuli tasavalta. Muita vastaavia kansallisia juhlapäiviä ovat itsenäisyyspäivä ja kansallispäivä.

* Filippiinien tasavallan päivä
* Intian tasavallan päivä
* Kazakstanin tasavallan päivä
* Nepalin tasavallan päivä
* Nigerin tasavallan päivä
* Pohjois-Makedonian tasavallan päivä
* Turkin tasavallan päivä
* Festa della Repubblica, Italian tasavallan päivä
Neon (täsmennyssivu)

**Neon** voi viitata johonkin seuraavista:

* neon, alkuaine
* Neon, ohjelmointikieli
* Neon, Negative-yhtyeen albumi
* Chrysler Neon, automalli
* *Neon*, hyppyhämähäkkien heimoon kuuluva suku
* *NEON*, ARM-suorittimien käskykantalaajennus
* neonvalo, valomainosten tyyppi
Oxyporus

**Oxyporus** voi tarkoittaa

* Oxyporus, sienisuku, vaahterankäävät
* Oxyporus, hyönteissuku, tattiaiset, esimerkiksi mustatattiainen
Someday

**Someday** tarkoittaa seuraavia asioita:

* ”Someday” Mariah Careyn kappale.
* ”Someday” The Strokesin kappale.
Someday (The Strokesin kappale)

**Someday** on yhdysvaltalaisen rockyhtye The Strokesin kappale, joka julkaistiin kolmantena singlenä yhtyeen debyyttialbumilta *[[Is This It]]* 23. syyskuuta 2002. ”Someday” nousi Britannian singlelistalla parhaimmillaan sijalle 27.

## Kappaleet
# 
# 
# 
# 

## Lähteet
Karstalanka

**Karstalanka** on lyhytkuituisesta ja kiharasta karstavillasta karstattua ja kehrättyä lankaa. Karstavilla tarkoittaa lampaasta leikattua villaa, joka soveltuu karstavillakehräämön raaka-aineeksi ja vanutettavaksi. Langan kuitumateriaalina käytetään lyhyttä ja karkeaa joko isokiharaista tai suoraa villaa, jota ei kammata eli poisteta kampakoneella määrämittaa lyhyempiä kuituja pois kuten kampalangan valmistuksessa. Karstalangan raaka-aineena on käytetty villan ohella villalumppua (hylättyjä villaisia kankaita ja vaatteita), kampavillan lyhytkuituista kehruujätettä, karvoja ja tekokuituja. Koska karstalangan kuidut eivät ole suoria ja yhdensuuntaisia, näyttää lanka pörröiseltä. Sitä käytetään erityisesti vanutettavien kankaiden kutomiseen. Karstavillalangat ovat tavallisesti kertaamattomia eli niitä ei ole valmistettu kiertämällä kahta tai useampaa ohuempaa lankaa toistensa ympäri. Puhe- ja kauppakielessä karstalangalla tarkoitetaan yleensä karstavillalankaa.

## Lähteet
All for Love

**All for Love** on Bryan Adamsin, Robert "Mutt" Langen ja Michael Kamenin tekemä kappale *The Three Musketeers* -elokuvan soundtrackille. Kappaleen esittivät Bryan Adams, Rod Stewart ja Sting. Kappale julkaistiin CD-singlenä Yhdysvalloissa 16. marraskuuta 1993. Se oli maailmanlaajuinen hitti yltäen listaykkösiksi ympäri Eurooppaa ja Pohjois-Amerikkaa. 

Kappaleen nimi sai inspiraationsa muskettisoturien tunnuslauseesta: "Yksi kaikkien, ja kaikki yhden puolesta" ("All for one, and one for all").

## Listasijoitukset
Yhdysvalloissa kappale ylsi sijalle yksi ''Billboard Hot 100 -listalla 22. tammikuuta 1994. Se pysyi listaykkösenä kolme viikkoa. Se myi 1,2 miljoonaa kappaletta Yhdysvalloissa ja sai RIAA:lta platina -serifikaatin.
### Parhaat sijoitukset

### Vuoden lopun listat

### Vuosikymmenen lopun listat

## Lähteet
### Viitteet
Kjetil Dammen

**Kjetil Hagtvedt Dammen** (s. 14. syyskuuta 1983) on norjalainen maastohiihtäjä. Hän on erikoistunut pitkille matkoille.

## Ski Classics

Dammen on kilpaillut Ski Classics -sarjassa sen ensimmäisestä kaudesta 2011 lähtien. Hän edustaa Team LeasePlania. Yksittäisessä osakilpailussa hän on parhaimmillaan ollut neljäs König Ludwig Laufissa kaudella 2013. Kokonaiskilpailussa Dammen on ollut parhaimmillaan yhdeksäs kaudella 2012.

### Sijoitukset kokonaiskilpailussa

## Muut kilpailut

Dammen ei ole kilpaillut maailmancupissa. Skandinavia Cupissa hän kilpaili vuosina 2007–2012 ollen parhaimmillaan kuudes Tolgassa 15 kilometrin vapaan hiihtotavan kisassa 5. tammikuuta 2008.

NM-kilpailuissa Dammen on ollut parhaimmillaan kahdeksas 50 kilometrin vapaan hiihtotavan kisassa Rørosissa 2009.

## Lähteet
Pasir Risin metroasema

**Pasir Ris** on Singaporen Mass Rapid Transit -metrojärjestelmän asema Pasir Risissä Singaporen itäisellä suuralueella. Se avattiin 16. joulukuuta 1989. Se on East West Linen itäinen pääteasema.

## Junat

## Lähteet

## Aiheesta muualla

* Pasir Risin metroasema Singaporen liikennelaitoksen sivuilla
Tasha Taylor

**Tasha Taylor** on yhdysvaltalainen blues- ja soullaulaja, lauluntekijä ja näyttelijä. Hän on julkaissut kolme soololevyä ja esiintynyt Dan Aykroydin ja Jim Belushin vetämillä The Blues Brothers -kiertueilla. Taylorin isä oli laulaja Johnnie Taylor, jonka kappale ”Disco Lady” oli neljä viikkoa Billboard Hot 100 -listan ykkösenä vuonna 1976. Näyttelijänä Tasha Taylor on esiintynyt muun muassa televisiosarjojen *[[House (televisiosarja)|House]]* ja *[[Ruma Betty]]* jaksoissa.

Suomalainen blueslaulaja Ina Forsman on esiintynyt Tasha Taylorin kanssa Ruf-levymerkin järjestämällä Blues Caravan -kiertueella Yhdysvalloissa ja Euroopassa. Suomessa Blues Caravan kiersi Helsingissä, Tampereella, Lahdessa ja Turussa. Huhtikuussa 2017 Taylor konsertoi Malmitalolla Helsingissä.

## Diskografia

### Sooloalbumit

* *Revival* (2008)
* *Taylormade* (2011)
* *Honey for the Biscuit* (2016)

## Lähteet
* An interview with Soul Express 

### Viitteet

## Aiheesta muualla

* Virallinen sivusto
Mesiviitta

**Mesiviitta** on kukan tai mykerön pinnassa oleva kuvio tai kuviointi, jonka tarkoituksena on ohjata mettä hakevaa eläintä, tyypillisesti hyönteistä, meden luo. Mettä hakeva eläin saattaa samalla pölyttää kukan.

Aina mettä ei kuitenkaan ole. Esimerkiksi neidonkenkä huijaa pölyttäjiä houkuttelemalla ne etsimään siitepölyä kukan huulissa olevista keltaisista heteitä muistuttavista karvoista, joissa sitä ei ole. Sen jälkeen pölyttäjä seuraa sinertävänpunaisia mesiviittoja kukan sisään kannuksiin ja saa selkäänsä kaksi siitepölymyhkyä, joiden kanssa se käy pölyttämässä seuraavia neidonkengän kukkia. Neidonkenkä kukkii aikaisin, jolloin ei juurikaan ole muita kukkia, joista löytäisi mettä.

Teriöltään säteittäissymmetrisissä kukissa ja mykeröissä mesiviitat muodostavat usein ympyrämäisen tai maalitaulumaisen kuvion, joka ohjaa mettä hakevaa pölyttäjää meden luo. Teriöltään torvimaisissa ja huulimaisissa kukissa mesiviitat voivat olla viivamaisia kuvioita, jotka ohjaavat kukan pohjalle.

Mesiviittojen näkemiseen saatetaan tarvita kykyä nähdä ultraviolettivalon aallonpituuksia, jolloin ne eivät näy ihmissilmälle ilman apuvälineitä.

Kun kukassa ei ole enää mettä, muuttaa se mesiviittojen väriä niin, etteivät ne näy enää.

## Lähteet

## Aiheesta muualla
* 
*
Dalia Contreras

**Dalia Contreras** (s. 20. syyskuuta 1983 Cabudare, Lara, Venezuela) on venezuelalainen taekwondoin ja olympiamitalisti. Hän voitti pronssia Pekingissä 2008 naisten alle 49-kiloisten sarjassa. Voitettuaan Saksan Sümeyye Manzin pistein 4–2 ja Yhdysvaltain Charlotte Craigin 3–2, hän hävisi tasapisteisiin 2–2 päättyneen välieräottelun thaimaalaista Buttree Puedpongia vastaan. Pronssiottelussa hän voitti Kenian Mildred Alangon pistein 1–0. Contreras oli osallistunut myös edeltäviin, Ateenassa vuonna 2004 järjestettyihin kesäolympialaisiin ja sijoittunut kahdeksanneksi.

Contreras saavutti MM-kilpailuissa pronssia 47&nbsp;kg:n painoluokassa 2001 ja 2003. Hän voitti Pan-Amerikan-mestaruuden 47-kiloisissa vuonna 2000. Pan-Amerikan kisoissa hän saavutti hopeaa 49&nbsp;kg:n sarjassa 2003.

## Lähteet
Ingrid Goes West

**Ingrid Goes West** on vuonna 2017 ensi-iltansa saanut yhdysvaltalainen musta komediaelokuva, jonka on ohjannut Matt Spicer. Sen päärooleissa esiintyvät Aubrey Plaza ja Elizabeth Olsen. Elokuva kertoo epävakaasta Ingridistä (Plaza), joka muuttaa Los Angelesiin tavatakseen Instagram-malli Taylor Sloanen (Olsen), johon hänellä on pakkomielle.

*Ingrid Goes West* sai ensi-iltansa Sundancen elokuvajuhlilla tammikuussa 2017. Tuotantoyhtiö Neon osti elokuvan levitysoikeudet Pohjois-Amerikassa, ja sen ensi-ilta Yhdysvalloissa oli 11. elokuuta 2017.

## Rooleissa

## Lähteet

## Aiheesta muualla
*
Darja

**Darja** on naisen etunimi. Se on muunnos nimestä Daria, joka on Darius-nimisen naispuolinen vastine. Darius taas on latinalaistettu muoto muinaisen Persian hallitsijoiden nimestä Dārayavahush, joka tunnetaan paremmin kreikkalaisessa muodossa Dareios (Δαρειος). Nimi Dārayavahush on yhdistetty persian kielen *omistamista* ja *hyvää* merkitsevistä sanoista.

Suomessa nimi Darja on annettu maaliskuuhun 2025 mennessä hieman yli 300 henkilölle. Samaa alkuperää on suomalainen naisennimi Tarja.

## Tunnettuja Darja-nimisiä

* Darja Apahontšitš (s. 1985), venäläinen opettaja, valokuvaaja ja performanssitaiteilija
* Darja Bilodid (s. 2000), ukrainalainen judon maailmanmestari
* Darja Domratšava (s. 1986), valkovenäläinen ampumahiihtäjä
* Darja Dugina (1992–2022), venäläinen toimittaja ja poliittinen aktivisti
* Darja Anatoljevna Jegereva (s. 1977), selkuppilainen ilmasto- ja ihmisoikeusaktivisti
* Darja Jurkevitš (s. 1988), valkovenäläinen ampumahiihtäjä
* Darja Kapustina (s. 1989), venäläinen malli
* Darja Kasatkina (s. 1997), venäläinen tennispelaaja 
* Darja Klišina (s. 1991), venäläinen pituushyppääjä
* Darja Kozyreva (s. 2005), venäläinen rauhanaktivisti
* Darja Pištšalnikova (s. 1985), venäläinen kiekonheittäjä
* Darja Poljudova (s. 1989), venäläinen kansalaisaktivisti
* Darja Safonova (s. 1981), venäläinen 400 metrin juoksija
* Darja Nikolajevna Saltykova (1730–1801), venäläinen sarjamurhaaja
* Darja Saville, o.s. *Gavrilova* (s. 1994), venäläis-australialainen tennispelaaja
* Darja Semjonova (s. 2002), turkmenistanilainen uimari
* Darja Serenko (s. 1993), venäläinen runoilija, feministi ja sodanvastainen aktivisti
* Darja Šmeljova (s. 1994), venäläinen ratapyöräilyn maailmanmestari
* Darja Storožilova (s. 1993), venäläinen maastohiihtäjä
* Darja Virolainen (s. 1989), venäläinen ampumahiihtäjä

## Kuvitteellisia Darja-nimisiä

* Darja, tv-sarjassa *[[Pasila 2.5 – The Spin-Off]]*

## Lähteet
Wind River

**Wind River** voi tarkoittaa seuraavia:
* Wind River, joki Kanadassa
* *[[Wind River (vuoden 2017 elokuva)|Wind River]]*, vuoden 2017 elokuva
* Wind River Systems, ohjelmistoyhtiö
Peukaloruuvi (tv-ohjelma)

**Peukaloruuvi** oli Yleisradion TV1:ssä 1960-luvun lopulla esittämä haastatteluohjelma. Siinä käytettiin ensimmäisen kerran ns. "revolverihaastattelu"-tyyliä Suomen televisiossa.Ohjelman toimittajiin kuuluivat mm. Seppo Tikka ja Pentti Lumme.

## Lähteet
Kometfabriken

**Kometfabriken** on suomenruotsalainen vuonna 2002 perustettu pop-yhtye. Vaasasta kotoisin oleva Kometfabriken sai levytys-sopimuksen EMI:n kanssa Suomessa huhtikuussa 2005. Yhtyeen esikoisalbumi *Kometfabriken* julkaistiin vuonna 2006.

Yhtyeen vuonna 2005 julkaisema single ”Gott Nytt År” saavutti ensimmäisen sijan suomen virallisella singlelistalla.

## Jäsenet
* Björn Höglund - kitara
* Anders Höglund - koskettimet
* Fredrik Furu - laulu
* Jimmy Westerlund - kitara

## Lähteet
Filippa Fleming

**Filippa Eerikintytär [[Fleming]]** (k.1578) oli suomalainen aatelisnainen ja maanomistaja. Hän oli amiraali, valtaneuvos, Etelä-Suomen laamanni Erik Flemingin ja Hebbla Siggentyttären Sparren tytär sekä Joakim Flemingin ja muun muassa Nokinenänä ja rautamarskina tunnetun Klaus Flemingin (n. 1535–1597) sisar. Hän kuoli naimattomana. 

Fleming syntyi 1530-luvulla, oletettavasti jossain isänsä omistamista monista kartanoista, joko Siuntion Suitiassa tai Paraisten Kuitiassa. Hän peri vanhempiensa kuoltua Pöytyällä sijaitsevan Yläneen kartanon, paljon käteistä rahaa sekä Ruotsissa sijaitsevia maatiloja. Hän on erityisen tunnettu testamentistaan, jota pidetään tärkeänä historiallisena dokumenttina Suomen historiassa. Hän testamenttasi vuonna 1578 Yläneen Juhana III:lle, Ruotsissa omistamansa maat veljentyttärelleen Annalle ja kaiken irtaimen silloiselle kihlatulleen Knut Jönsson Kurckille. Hänen testamenttinsa oli poikkeuksellinen, koska sen oli tehnyt naimaton nainen ja koska hän vaati siinä perintölain poikkeusta olla jättämättä omaisuutta veljelleen, mikä myös hyväksyttiin. 

## Lähteet
* 
* 
* 
* 
*
ACC-oksidaasi

**ACC-oksidaasi** eli **1-aminosyklopropaani-1-karboksylaattioksidaasi** on entsyymi, joka hapettaa 1-aminosyklopropaanikarboksyylihapon eteeniksi. Entsyymiä esiintyy kasveissa ja se osallistuu eteenin tuottajana muun muassa kasvien hedelmien kypsymiseen. ACC-oksidaasin EC-numero on EC 1.14.17.4.

## Toiminta
Rakenteeltaan ACC-oksidaasi on monomeeri ja entsyymin molekyylimassa on noin 35&ndash;39 kDa. ACC-oksidaasi vaatii koentsyymeikseen askorbiinihappoa ja rautaa. Isoaskorbiinihappo voi toimia koentsyyminä askorbiinihapon sijaan, mutta tällöin entsyymin toiminta ei ole yhtä tehokasta. ACC-oksidaasi vaatii toimiakseen myös hiilidioksidia, joka mahdollisesti muodostaa entsyymin lysiiniaminohappojen sivuketjujen kanssa karbamaattiryhmiä, jotka koordinoituvat rauta-atomeihin. Hapettimena reaktiossa toimii happi. ACC-syntaasin katalysoiman reaktion reaktiomekanismista ei ole täyttä varmuutta. Entsyymi muodostaa mahdollisesti 1-aminosyklopropaani-1-karboksyylihaposta N-hydroksyylijohdannaisen, joka hajoaa eteeniksi, vedeksi, hiilidioksidiksi ja syanoformiaatti-ioneiksi, jotka ovat epästabiileja ja hajoavat syanidi-ioneiksi ja hiilidioksidiksi. Askorbiinihappo hapettuu reaktiossa dehydroaskorbiinihapoksi.

Eräiden kasvien kasvua säätelevien maatalouskemikaalien esimerkiksi proheksadionikalsium ja trineksapakki-etyyli voivat toimia askorbiinihapon rakenteen matkijoina ja estää ACC-oksidaasin toimintaa. Niiden teho perustuu osittain tähän.

## Lähteet
C99

**C99** (ent. **C9X**) on C-kielen versio, joka on ISO-standardi ISO/IEC 9899:1999 (1999).

Versio laajentaa C90 (1990) ominaisuuksia. Versio on korvattu C11 (2011) versiolla.

Standardissa on määritelty tukea eräissä muissa kielissä yleistyneille toiminnoille ja mm. päivitetty tietotyyppien tukea.

Standardille on julkaistu kolme korjausta:
* ISO/IEC 9899:1999/Cor 1:2001
* ISO/IEC 9899:1999/Cor 2:2004
* ISO/IEC 9899:1999/Cor 3:2007

## Ominaisuudet

Uudessa standardissa on lisätty ja kehitetty ominaisuuksia:
* *inline* funktioiden tuki
* uusia datatyyppejä tyyppijärjestelmään: `long long int`, boolean-tietotyyppi `bool`, sekä `complex` tietotyyppi
* `restrict`-avainsana muuttujien optimointia varten
* C++ tyyppiset //-alkuiset kommentit
* muuttujia ei tarvise määritellä enää lohkon alussa
* automaattisen taulukkomuuttujan varaus parametrin avulla (ns. VLA, *Variable Length Array*)
* makrot vaihtelevanpituisin argumentein
* uusia funktiokirjastoja `<stdbool.h>`, `<complex.h>`, `<tgmath.h>`, `<inttypes.h>` ja funktioita kuten `snprintf`
* määritellyn levyiset kokonaisluvut
* parannettu tuki IEEE-liukuluvuille
* escape-koodit Unicode-merkeille

C99 vaatii toteutusta antamaan diagnostiikan kun tietotyyppinä on implisiittisesti kokonaislukutyyppi `int`.
Esimerkiksi ennen C99:ää voi olla:

```c
extern x;
f(y)
{
    register z = g(x) + y;
    return z;
}
```

.. jossa `x`, `y` ja `z` käsiteltiin tyyppinä `int`.

## Joustavat taulukot
C99:ssä on määritelty joustavan kokoiset taulukkojäsenet viimeisenä elementtinä `struct`-tietueille, joilla on useampi kuin yksi nimetty jäsenmuuttuja. Joustavat taulukot ovat määritellään tyhjänä indeksinä, jolla viitataan muuttuvapituiseen tietoon muodossa **. Esimerkiksi:

```c
struct Foo {
   int a;
   int b[];
};
```

.. jossa `b` on muuttuvapituinen taulukko.
Koska muuttuvapituinen taulukko on epätäydellinen tyyppi sen kokoa ei saa selville `sizeof`-operaattorilla.

Aiemmin on käytetty yhden elementin pituisia taulukkoja. GCC-kääntäjässä on laajennus, joka tukee nolla-pituisia taulukkoja sekä se tukee C99-standardin mukaisia joustavia taulukkoja.
Joustavilla taulukoilla voidaan välttää tiettyjä virheitä.

## Lähteet

## Aiheesta muualla
* Final version of the C99 standard with corrigenda TC1, TC2, and TC3 included, formatted as a draft
* Rationale for International Standard—Programming Languages—C Revision 5.10
Rantalan harkkohytti

**Rantalan (Hagan) harkkohytti** sijaitsi Kortesjärvellä Rantalan kylässä Purmojoen varrella. Harkkohytti oli toiminnassa vuosina 1825–1852.

Harkkohytin perustivat ilmeisesti paikalliset talonpojat. Se käytti raudan valmistukseen Palo- ja Purmojärvistä nostettua järvimalmia sekä Purmojärven kylässä sijainneiden Kontiaisen ja Skåtterin talojen mailta kerättyä suomalmia. Harkkohytin omistajaksi tuli 1830-luvulla kauppias Gustaf Adolf Lindqvist joka teki pieniä uudistuksia laitokseen. Viimeisinä aikoina harkkohytti oli pitkiä aikoja käyttämättä.

Harkkohytin läheisyydessä oli myös muita teollisuuslaitoksia. Kauppias Lindqvistin harkkohytiltä noin puolen kilometrin päähän alavirtaan perustama lumppupaperitehdas sai privilegionsa 1846 ja se toimi vuosina 1848–1856/1859. Harkkohytin pohjoispuolella saattoi toimia lyhyen aikaa kaakeli-, fajanssi- ja saviruukkutehdas jolle Carl Jacob ja Abraham August saivat privilegion vuonna 1862. Alueella toimi pisimpään vesimylly ja saha.

Rantalan harkkohytistä ei ole säilynyt maan päällä näkyviä jäänteitä, ruukin padon paikka näkyy kuitenkin vielä koskessa. Joenuoma on entisen paperitehtaan kohdalla muuttunut ja entiselle harkkohytin paikalle on jokea ruopattaessa kasattu maata. Harkkohytin perustukset olivat näkyvissä vielä 1980-luvun alussa mutta ne ovat sittemmin jääneet pengerretyn rantanurmikon alle.

## Lähteet
Fredriksbergin (Sollan) ruukki

**Fredriksbergin (Sollan) ruukki** toimi Ulvilan Kaasmarkussa Kullaanjoessa olevan Solakosken (Sollankoski) rannalla vuodesta 1781 aina 1910-luvulle saakka. Ruukin laitokset omisti läheinen Leineperin ruukki.

Fredriksbergin ruukin perusti 1781 majuri Berndt Johan Hastfer joka oli aiemmin vuonna 1771 perustanut 2,5 kilometrin päähän Leineperin ruukin (silloinen nimi Fredriksforsin ruukki). Fredriksbergin ruukin alueella toimi levy- ja nippuvasarapaja, kankivasarapaja, valssaamo ja halkosaha. Ruukkialueella oli patorakennelmia, hiili- ja rautamakasiineja sekä työväenasuntoja ruukin työväelle. 

Entisellä ruukkialueella on näkyvissä rakennusten kivijalkoja ja vasarapajaan johtanut kivetty uoma. Ruukin kankivasarapaja muutettiin navetaksi 1905 ja muut ruukin rakennukset purettiin viime sotien jälkeen. Navetta purettiin 1960-luvulla ja sen purkujätteillä täytettiin navetan ja padon välissä ollut uoma. Solakoski on nykyisin perattu ja siinä on patosilta sekä kaksiaukkoinen ylisyöksypato. 

## Lähteet
Matias Riikonen

**Matias Riikonen** (s. 1989 Helsinki) on suomalainen kirjailija. Hän on julkaissut yhteensä viisi kirjaa.

## Ura
Riikonen on käynyt Oriveden Opiston kirjoittajalukion ja opiskellut kotimaista kirjallisuutta Helsingin yliopistossa. 

Esikoisromaani *Nelisiipinen lokki* kuvaa yhden vuorokauden tapahtumia koulurakennuksessa ja sen liepeillä. Romaani käsittelee halua ja kaipausta sekä ihmisten, koneiden ja kuvien välisiä rajoja. Teos oli ehdolla Helsingin Sanomien kirjallisuuspalkinnon saajaksi.

Toinen romaani *Suuri fuuga* julkaistiin yhdessä proosavihko *Kiertoradan* kanssa vuonna 2017. Ne voittivat samana vuonna Kalevi Jäntin kirjallisuuspalkinnon. Molemmat teokset lainaavat muotonsa klassisesta musiikista. *Suuri fuuga* käsittelee suomalaisen muinaisuuden kaukaisuutta ja tulevaisuuden vierautta. *Kiertorata* kuvaa kahden junasiivoojan ajatuksia heidän kiirehtiessään läpi vaunujen ollen samalla miniatyyrikuva teollisesta ajasta ja luonnonvarojen hupenemisesta.

Romaani *Matara* oli ehdokkaana vuoden 2021 Finlandia-palkinnon saajaksi. Teos sai vuoden 2021 Tulenkantaja-palkinnon ja vuoden 2023 Jarkko Laine -palkinnon.

## Tuotanto
* *Nelisiipinen lokki*. Helsinki: Gummerus 2012. 
* *Suuri fuuga*. Helsinki: Aula & Co 2017. 
* *Kiertorata*. Helsinki: Aula & Co 2017. 
* *Iltavahtimestarin kierrokset.* Helsinki: Teos 2019. 
* *Matara.* Helsinki: Teos 2021. 

## Lähteet

## Aiheesta muualla
* 
* Matias Riikonen Prosak-klubilla 2012